પાટીદાર અનામત આંદોલન સમિતિના કન્વીનર અને હાલ અમદાવાદની સાબરમતી જેલમાં બંધ અલ્પેશ કથીરીયાની જેલમૂક્તિને લઈ ગુજરાતના પૂર્વ મુખ્યમંત્રી શંકરસિંહ વાઘેલાએ સુરત ખાતે કથીરીયાના ઘરની મુલાકાત લીધી હતી. અલ્પેશની નાની બહેને બાપુનું કુમકુમ સાથે તિલક કરી સ્વાગત કર્યું હતું અને કથીરીયાના પરિવારને હૈયાધરપત આપી હતી. મુલાકાત બાદ પત્રકારો સાથે વાત કરતા બાપુએ કહ્યું કે અલ્પેશના પરિવારને લાગણીથી મળવા આવ્યો છું. અલ્પેશ જ્યારે છૂટશે એ ભગવાન જાણે.